Το διαμέρισμα είναι όπως ακριβώς φαίνεται στις φωτογραφίες. Είναι πρόσφατα ανακαινισμένο, αρκετά ευρύχωρο και σε πολύ καλή κατάσταση (για παράδειγμα τα μπάνια είναι καινούργια)... Απ' ότι κατάλαβα η Φραντζέσκα προσπαθεί συνεχώς να αναβαθμίσει τον χώρο (όταν φτάσαμε εμείς είχε μόλις εγκαταστήσει internet). Την ίδια δεν την συναντήσαμε αλλά μας υποδέχτηκε ο Chandra ο οποίος ήταν ιδιαίτερα φιλικός.
Η περιοχή είναι καλή, αρκετά κοντά στο Τέρμινι και στο Κολοσσαίο, ενώ παράλληλα έχει δυο σταθμούς του μετρό σε απόσταση 5-10 λεπτών με τα πόδια. Εμείς μείναμε στη Ρώμη μια περίοδο που είχε πολύ ζέστη και η αλήθεια είναι ότι ένα κλιματιστικό είναι απαραίτητο στο διαμέρισμα ενώ θα έκανε τη διαμονή μας ακόμα πιο ευχάριστη. Επίσης στο ένα υπνοδωμάτιο λείπουν τα παντζούρια από το παράθυρο με αποτέλεσμα να μπαίνει ο ήλιος και να δημιουργεί μια ζεστή και ιδιαίτερα φωτεινή ατμόσφαιρα, ειδικά τις πρωινές ώρες. Κανένα από τα υπνοδωμάτια δεν διαθέτει καθρέπτη, ενώ η κουζίνα θεωρώ ότι χρειάζεται ένα σαφώς μεγαλύτερο ψυγείο (διότι αυτό που έχει είναι πολύ μικρό για να εξυπηρετήσει 6 άτομα) καθώς επίσης καφετιέρα και σίγουρα μια τοστιέρα!!! Τέλος να σημειώσω ότι εμείς μείναμε 6 μέρες και θα ήταν καλό να έχουμε τουλάχιστον δύο σετ πετσέτες ο καθένας και όχι μονάχα ένα που είχαμε για όλη τη διαμονή μας.